Борис Младенов-Young
Размишления над една снимка

chitanka.info

Жан Пол Белмондо и Ален Делон

на младини какви красавци бяха!

По тях — за мъжка хубост еталон,

жените се побъркваха и мряха.

А ний, съвсем посредствени мъже,

ги гледахме с потайна завист плаха;

за мъжкото ни ЕГО бяха те

мечта недостижима и… заплаха.

Достигнахме дълбоки старини.

Но филмовата им красива слава

и тях от възрастта не защити.

Тя, старостта, накрая заличава

различия реални и помпозни.

Сега сме равни, зер, еднакво… грозни!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.